Taseɣlit-a, ɣur-s 19 n yixfawen, 85 n yimagraden. Ixfawen-a, lhan-d s wamek i d-yettili ufran d tiddin n tesqamut n taddart, ticemliyin, timeɣriwin, ttrebga, lḥerma n yimezdaɣ, amennuɣ, aman, tezdeg d ugama, tigemmi d wassaɣ akked berra n taddart. Gar wayen igerrzen deg tseɣlit-a, d akken uqbel ad taweḍ temsalt ɣer creɛ, ilaq ad tɛeddi s tejmaɛt neɣ bab-is ad yettuxeṭṭi. Seg yiseggasen 1962 ar ass-a, werǧin tewweḍ taluft creɛ, ferrut-tent deg taddart, ala kra n tsuraf, ɣef wakken i aɣ-d-nnan.